kardosdrur/scandi-wiki huggingface dataset:
Vagn Hoffmeyer Hoelgaard

Vagn Hoffmeyer Hoelgaard (født 12. september 1913 i København, død 3. februar 1988 i Spanien?) var en dansk diplomat.
Han var søn af redaktør Jens Arnold Hoelgaard og forfatter Sigrid Emma Hoffmeyer, blev student fra Metropolitanskolen 1932 og var på studieophold ved L'Institut Universitaire de Hautes Études Internationales i Genève i 1935 og 1937. 1938 blev Hoelgaard cand.polit. og samme år sekretær i Valutacentralen og i Udenrigsministeriet 1939.

5. august 1938 blev han gift med forfatteren Sonja Hauberg, men ægteskabet blev opløst 1941. Samme år ægtede han Eva Tolderlund, datter af læge Hother Tolderlund og hustru Caroline f. Holst.

Han blev efter besættelsen vicekonsul (handelssekretær) i London 1945, fuldmægtig i Udenrigsministeriet 1948, økonomisk rådgiver ved ambassaden i Washington D.C. 1952, midlertidig kontorchef i Udenrigsministeriet 1956, udnævnt 1958, leder af talrige handelsdelegationer, Danmarks repræsentant i FN's Økonomiske Kommission for Europa 1961 og 1962, overordentlig og befuldmægtiget ambassadør i Lima og La Paz 1962, ambassadør og leder af Danmarks faste delegation ved Organisationen for økonomisk Samarbejde og Udvikling (OECD) i Paris 1968 og slutteligt dansk ambassadør i Mexico, Havana. Guatemala, San Salvador og Tegucigalpa fra 1973 indtil sin pensionering 1981. han var Kommandør af Dannebrog og af flere udenlandske ordenener.

1981 bosatte han sig i Marbella i Spanien for at nyde sit otium. Den 3. februar 1988 forsvandt han sporløst, efter at han kl. 17.30 forlod sin villa nær Marbella. Han havde kørt i sin bil op til nogle klipper for at nyde solnedgangen, hvor bilen blev fundet af det spanske politi. Hans lig er aldrig blevet fundet, men Vagn Hoffmeyer Hoelgaard formodes at være blevet offer for rovmord.

Vagn Hoelgaard fik sammen med Eva Tolderlund fire børn: Jens Hoelgaard (f. 1944) civilingeniør, Suzanne Hoelgaard (f. 1949) professor i Antropologi ved Cambridge, Eva Elisabeth Hoelgaard (f. 1950) og Lars Hoelgaard (f. 1947), fhv. direktør i Europa-Kommisionen og vicegeneraldirektør i Generaldirektoratet for Landbrug.

Kilder og eksterne henvisninger 
 Kraks Blå Bog 1974
 Drabssager i Danmark 1988

Eksterne henvisninger 
 

Ambassadører fra Danmark
Kommandører af Dannebrog
Personer der er blevet myrdet
Danskere i 1900-tallet
Uopklarede mord
Økonomer fra Danmark
Personer fra København
Kontorchefer fra Danmark
Personer i Kraks Blå Bog (afdøde)
Studenter fra Metropolitanskolen
Rovmord

Et rovmord er et drab, der er begået forsætligt og med den hensigt at stjæle eksempelvis penge eller værdigenstande fra offeret.

I Danmarks straffelov skelnes mellem uagtsomt drab og forsætligt drab, hvor sidste har en straframme fra 5 år og indtil livstid.

Strafferammen som har været brugt under sager i Danmark har været mellem 7 år og livsvarigt fængsel. Seth Sethsen blev i 1986 idømt livsvarigt fængsel for rovmord mod en taxachauffør.
Mike Drewsen og Maria Kramer blev ligeledes i 2005 idømt en livstidsdom for rovmord. I 2011 blev Marian Clită fra Rumænien idømt 14 års fængsel for rovmordet på Vera Vildmyren. Den 7. juni 2020 blev den 28-årige James Schmidt, der har taget navneforandring fra Lual Yai Fayin Lual, ved Københavns Byret idømt fængsel på livstid for rovmord på to pensionister på Østerbro i 2019. Dommen blev anket på stedet af den tiltalte med påstand om frifindelse.

Referencer 

Straffelovsovertrædelser
Mord
Sookie Stackhouse

Sookie Stackhouse er en fiktiv karakter som optræder i Charlaine Harris' romanserie The Southern Vampire Mysteries og senere i hitserien True Blood, der er baseret på bøgerne.

True Blood 
I TV-serien bliver Sookie spillet af Anna Paquin. Hun bor i en lille by Bon Temps, Louisiana (stat). Sookie har evnen til at læse andre folks tanker. Dette har hun i starten af serien meget svært ved at håndtere. Da hun første gang møder en vampyr kan hun ikke høre hans tanker. Det fanger naturligvis hendes opmærksomhed, og da hun senere bliver banket, næsten til døde, kommer denne vampyr tilbage, redder hende, og får hende til at drikke hans blod så hun vil hele hurtigt. Dette skaber et bond mellem Sookie og vampyren, hvis navn i øvrigt er Bill Compton, og de forelsker sig herefter i hinanden. I starten af serien bor hun hos sin bedstemor Adele Hale Stackhouse. Efter bedstemoderens død flytter Sookie's bedste veninde, Tara Thornton, ind. Sookie har også en bror Jason Stackhouse, som hun har et tæt forhold til. Sookie er tjener på Merlotte Bar and Grill, her arbejder hun for Sam Merlotte, en shapeshifter der i starten har romantiske følelser for Sookie. Sookie møder også vikinge vampyren Eric Northman, der er sherif for området og derfor Bill's overordnede. Igennem serien bliver Sookie og Eric mere og mere tiltrukket af hinanden.

Eksterne henvisninger 

Fiktive personer
True Blood
University of California, Santa Barbara

University of California i Santa Barbara er et forskningsuniversitet i Santa Barbara, Californien og det tredje oprettede campus tilknyttet University of California. Universitetet åbnede i 1909.

Universitetets sportshold er kendt som UCSB Gauchos.

Eksterne henvisninger 

 Officiel hjemmeside

Universiteter i Californien
Channichthyidae

De hvidblodede isfisk (Channichthyidae) er en familie af pigfinnefisk (perciformes), der udelukkende findes i koldt vand omkring Antarktis og det sydlige Sydamerika. De er unikke ved at have næsten farveløst blod.

Isfiskenes blod er farveløst fordi det næsten ikke indeholder hæmoglobin eller røde blodlegemer. Alle andre hvirveldyr har store mængder hæmoglobin i blodet, der gør blodet i stand til at transportere store mængder ilt, som bindes til hæmoglobin-molekylerne. I stedet klarer isfiskene sig med den ilt, der er fysisk opløst i blodet. At de er i stand til at overleve uden et ilttransporterende molekyle skyldes tre væsentlige forhold:
 Ilts fysiske opløselighed i vand er langt højere ved temperaturer omkring frysepunktet end ved højere temperaturer
 Fiskenes stofskifte og dermed iltforbrug er meget lavt på grund af den lave temperatur og deres måde at leve på. Isfisk bevæger sig meget lidt, men sidder i stedet ubevægeligt på bunden og venter på bytte, der kommer forbi.
 Isfisk har meget store mængder blod i kroppen og deres hjerte er langt større end hos andre fisk.

Fraværet af hæmoglobin hos isfisk er sandsynligvis ikke en tilpasning til det kolde antarktiske vand, idet de ovennævnte tilpasninger er nødvendige for at kunne klare sig uden hæmoglobin er meget omfattende. Der er snarere tale om at forfædre til moderne isfisk, på grund af det meget kolde vand og dermed høje opløselighed af ilt, har været i stand til at klare sig på trods af en mutation i deres genom, der har ødelagt generne for hæmoglobin.

Eksterne henvisninger 

http://galathea3.emu.dk/mini_galathea/projekter/sydpolen.html  Isfisk på Galathea 3.

Referencer 

Antarktis fauna
Pigfinnefisk
Henrik Adolph Brockenhuus-Schack

Henrik Adolph greve Brockenhuus-Schack (født Brockenhuus) (23. marts 1794 – 10. juli 1847) var en dansk godsejer.

Han var eneste søn af overhofmester Johan Ludvig Brockenhuus. I året 1822 blev han optaget i den danske grevestand som Brockenhuus-Schack, stamherre til Gram og Giesegård m. m., og denne familie har med navnet også bevaret slægtens våben i det grevelige våbens hjerteskjold. Han døde 10. juli 1847. I året 1822 ægtede han Margrethe von der Maase (23. april 1802 – 10. oktober 1836).

Kilder 
 P. Brock, "Henrik Adolph Brockenhuus-Schack", i: C.F. Bricka (red.), Dansk Biografisk Lexikon, København: Gyldendal 1887-1905.
 Historisk Tidsskrift, 4. række, V, 212.

Henrik Adolph
Godsejere fra Danmark
Grever fra Danmark
Danskere i 1800-tallet
Personer i Dansk Biografisk Leksikon
Ludvig Brockenhuus-Schack (amtmand)

Ludvig Frederik Henrik greve Brockenhuus-Schack (født 11. august 1825 på Giesegård, død 13. oktober 1906 på Spanager) var en dansk amtmand og politiker.

Han var en yngre søn af grev Henrik Adolph Brockenhuus-Schack og blev 1845 student fra Sorø Akademi, 1851 juridisk kandidat, tog 1852 den slesvigske, juridiske eksamen i Flensborg og blev 1853 herredsfoged i Egernførde Herred, 1860 amtmand i Tønder og Løgumkloster Amter, men blev afskediget i 1864 i anledning af hertugdømmernes afståelse, blev 1866 kammerherre, 1867 amtmand over Svendborg Amt, 1878 kommandør af 2. grad af Dannebrogordenen og 1885 kommandør af 1. grad. Først i 1905 tog han afsked fra stillingen som amtmand i Svendborg.

Han var umådeligt populær og vellidt på grund af sine personlige egenskaber. Han var på alle området ledet af stor retfærdighedsfølelse og medfølelse og var til det yderste pligtopfyldende,
kunne derfor til alle tider og til alle sider stå hævet over snævrere parti- og standshensyn. Samtidig gik han meget op i det amtskommunale selvstyre, som han søgte udbygget.

Blandt de forskellige tillidshverv, der derfor blev tildelt ham, bør nævnes formandsstillingen i det Sydfynske Jernbaneselskabs repræsentantskab, formandskabet for repræsentantskabet i Svendborg Bank fra dens stiftelse 1872 til hans død og hans valg til folketingsmand for Ærø (Svendborg Amts 7. kreds) i året 1887. Han havde allerede tidligere forgæves været opstillet i Svendborg for Højre, som han i stedet kom til at repræsentere i Ærøkredsen på tinge indtil 1892.

Han ægtede 4. juli 1854 Julie Georgine Sophie komtesse Moltke, en datter af grev Adam Wilhelm Moltke (1785-1864) og Marie Elisabeth f. komtesse Knuth (1791-1851).

Han er begravet i Svendborg.

Kilder 
 Georg Kringelbach, "Ludvig Frederik Henrik Brockenhuus-Schack", i: C.F. Bricka (red.), Dansk Biografisk Lexikon, København: Gyldendal 1887-1905.

Ludvig 01
Amtmænd fra Slesvig
Amtmænd fra Danmark
Folketingsmedlemmer i 1880'erne
Folketingsmedlemmer i 1890'erne
Kommandører af 1. grad af Dannebrog
Jurister fra Danmark
Grever fra Danmark
Folketingsmedlemmer fra Højre (1881-1915)
Personer i Dansk Biografisk Leksikon
Kammerherrer fra Danmark
Herredsfogeder fra Danmark
Andreas Schultz

Andreas Schultz er navnet på flere personer:

 Andreas Schultz (politiker) (1838-1915) – en dansk smedemester og politiker
 Andreas Schultz (fodboldspiller) (født 1986) – en dansk fodboldspiller
August Heimburger

August Edward Adolf Heimburger (8. april 1854 i København – 14. marts 1923 sammesteds) var en dansk xylograf.

Han var søn af kobberstikker August Heimburger og Ane Rønnebæk og kom 1868 i lære på Illustreret Tidendes xylografiske atelier og lagde det meste af sit virke på dette blad, men producerede dog også værker selvstændigt hjemme. Han udstillede på Charlottenborg Forårsudstilling 1884 og på den nordiske udstilling 1888.

Blandt hans arbejder kan nævnes et par store portrætter af Adam Oehlenschläger (1879) og H.C. Andersen (1875) med indramninger af Lorenz Frølich (følgeblade til Illustreret Tidende); desuden en del træsnit efter billeder af Carl Locher og Frederik Vermehren. Andre værker er Ved Emilie Kilde paa Strandvejen (1884) og portræt af Frederik Vermehren, efter fotografi (1891).

Han blev gift 19. april 1879 i København med Georgine Jensigne Johansen (21. april 1854 i København – 16. april 1931 sst.), som også var xylograf. Men da hans fag ikke længere gav ham og hustruen nok midler at leve af, hvad der gjaldt de fleste af datidens xylografer, var han fra 1906 til sin død desuden museumsbetjent ved Kobberstiksamlingen, hvor han i øvrigt er repræsenteret. Han er begravet på Vestre Kirkegård.

Kilder 
 H.S.H., "August Heimburger", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Kirsten Nannestad, "August Heimburger", i: Sys Hartmann (red.), Weilbachs Kunstnerleksikon, København: Rosinante 1994-2000.
 

Danskere i 1800-tallet
Xylografer fra Danmark
Personer fra København
Ove Juul

Ove (Sehestedt) Juul er navnet på flere personer:

 Ove Juul (vicekansler) (1615-1686) – dansk godsejer, vicestatholder i Norge, vicekansler
 Ove Juul (officer) (1700-1766) – dansk officer og godsejer
 Ove Sehestedt Juul (politiker) (1830-1882) – dansk godsejer og politiker, medlem af Landstinget
 Ove Sehestedt Juul (1892-1948) (1892-1948) – dansk godsejer og hofjægermester
Christian Sehestedt Juul

Christian Sehestedt Juul er navnet på flere personer:

 Christian Sehestedt Juul (gehejmeråd) (1741-1788) – dansk godsejer, kammerherre og gehejmeråd
 Christian Sehestedt Juul (politiker) (1806-1861) – dansk godsejer og politiker
 Christian Sehestedt Juul (1867-1941) – dansk kammerherre og hofjægermester
 Christian Sehestedt Juul (1918-1986) – dansk kammerherre og hofjægermester

Se også:
 Christian Juul-Rysensteen
 Christian Sehested
Néstor Clausen

Néstor Rolando Clausen (født 29. september 1962 i Arrufo, Argentina) er en tidligere argentinskfodboldspiller, der som forsvarsspiller på Argentinas landshold var med til at vinde guld ved VM i 1986 i Mexico. Han deltog også ved Copa América i både 1983 og 1989. I alt nåede han at spille 26 landskampe og score ét mål.

I dag er han træner for Sport Boys Warnes i Bolivia.

På klubplan spillede Clausen primært for Independiente i hjemlandet, med hvem han vandt to argentinske mesterskaber, samt Copa Libertadores og Intercontinental Cup. Han havde også ophold hos Racing Club og Arsenal de Sarandí, samt schweiziske FC Sion.

Clausen var efter sit karrierestop gjort karriere som træner, og har blandt andet stået i spidsen for Independiente i hjemlandet, samt schweiziske FC Sion og Neuchâtel Xamax.

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldtrænere fra Argentina
Fodboldspillere fra Independiente
Fodboldspillere fra Racing Club de Avellaneda
Fodboldspillere fra Arsenal de Sarandí
Verdensmestre i fodbold
Deltagere ved verdensmesterskabet i fodbold 1986
Mandeudstilling 1976

Mandeudstillingen 1976 var arrangeret af en gruppe mænd. Udtillingen handlede om mænds livsvilkår,
arbejde, kærlighed, børn m.m.

Den var opbygget som en kollektiv udstilling med installationer, fotos og temarum. Udstillingens indgang er berømt. Den var en livmoder, hvor gæsterne blev født ind i en kold, neonoplyst verden. Udstillingens afslutning var et valg mellem at åbne en dør med otte håndtag sammen med andre, eller at kravle gennem en kiste.

Udstllingen havde 40.000 gæster og vakte megen opsigt og var den første mandemanifestation i en tid, hvor kvinder og kvindekamp blev eksponeret voldsomt.

Udstillingen fandt sted i september og oktober måned.

Udstillinger
Begivenheder i 1976
Sergio Omar Almirón

Sergio Omar Almirón (født 18. november 1958 i Rosario, Argentina) er en tidligere argentinsk fodboldspiller, der som angriber på Argentinas landshold var med til at vinde guld ved VM i 1986 i Mexico. Han var ved turneringen tildelt rygnummer 1, der ellers normalt er reserveret til målmænd, da det argentinske hold dengang i stedet fordelte rygnumrene alfabetisk. I alt nåede han at spille seks kampe og score fire mål for landsholdet.

På klubplan var Almirón primært tilknyttet Newell's Old Boys i hjemlandet, hvor han spillede mere end ti år. Han havde også ophold hos Central Córdoba, mexicanske Tigres og franske Tours FC.

Referencer

Eksterne henvisninger 
 

Fodboldspillere fra Argentina
Fodboldspillere fra Newell's Old Boys
Fodboldspillere fra Tours FC
Fodboldspillere fra Estudiantes de La Plata
Verdensmestre i fodbold
Personer fra Rosario
Héctor Enrique

Héctor Adolfo Enrique (født 26. april 1962 i Buenos Aires, Argentina) er en tidligere argentinsk fodboldspiller, der som midtbanespiller på Argentinas landshold var med til at vinde guld ved VM i 1986 i Mexico. Han deltog også ved Copa América 1989.

På klubplan var Enrique primært tilknyttet River Plate i hjemlandet, hvor han spillede i syv sæsoner. Han spillede desuden i to omgange hos Lanús, og havde også et ophold i japansk fodbold.

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Argentina
Fodboldspillere fra Club Atlético Lanús
Fodboldspillere fra Club Atlético River Plate
Verdensmestre i fodbold
Personer fra Buenos Aires
Deltagere ved verdensmesterskabet i fodbold 1986
Oscar Wergeland (maler)

Oscar Arnold Wergeland (12. oktober 1844 i Kristiania – 20. maj 1910) var en norsk maler. Han var nevø af "Eidsvoldsmand" Nicolai Wergeland og fætter til Camilla Collett, Henrik Wergeland og Oscar Wergeland (general).

1868 blev han Elev i Eckersbergs Malerskole i Oslo og kom 1869 til Kbhvn, hvor han
blev Elev i Kunstakademiets Tegneklasse. 1873 rejste han over Paris til München, hvor han
1874—76 studerede under Romberg og W. Lindenschmit. Senere (1883) havde han eget Atelier
dernede. 1889 udnævntes han til Overlærer ved Kunst- og Haandværkskolen i Oslo. W. var
blandt de første af de norske Kunstnere, der, efter at Düsseldorfskolens dominerende
Indflydelse var ophørt, søgte til München-Akademiet, og som fik sit kunstneriske Grundsyn bestemt
af dette; han frigjorde sig ikke helt fra denne Indflydelse, men der er dog i hans Kunst en
Stræben efter at frigøre Farven. Fra W.'s tidligere Tid kan nævnes »Bønder, som skal med
Barn til Daaben« (1871), »Christian II og Dyveke« (1880), »Inga Kongsmoders Rejse med
Haakon Haakonssøn«, udstillet paa den nordiske Kunstudstilling i Kjøbenhavn 1872, »I
Kirken« (1877), »Ættens sidste« (1878), »Norske Vikinger« (1879). Fra 1880'erne, i hvis
Stridigheder W. søgte at indtage et moderatere Standpunkt end de kæmpende Partier, fik hans
Billeder efterhaanden en lysere Tone: »Gudstjeneste i en tysk Landsby«, udstillet paa den
nordiske Kunstudstilling i Kjøbenhavn 1883, »Makrelfiskere« (1887), »Laksefiskere« (1889). I
Stockholm findes hans »Loke og Sigyn«. »Münchener Murere« er i Antwerpen. »I Haven«
(1893, Trondhjems Galleri), »Moder ved sit Barns Sygeleje« (1906, Nationalgalleriet, Oslo).
Hans mest bekendte og populære Billede er det store Maleri »Rigsforsamlingen paa Eidsvold
1814« (1887) i Stortingets Forsamlingssal. Det er udført efter grundige Studier og ejer megen dekorativ Virkning.

Eksterne henvisninger 

 

Oscar
Malere fra Norge
Harald Nicolai Storm Wergeland

Harald Nicolai Storm Wergeland (27. maj 1814 i Bergen – 12. oktober 1893 i Kristiania) var en norsk officer, statsråd og forfatter. 

Wergeland kom som barn i huset hos morbroderen, provst Nicolai Wergeland, hvis navn han tog, blev officer 1831, var fra 1840—45 ansat i opmålingens tjeneste, deltog 1846 i oprydningen af den norsk-russiske grænse og indehavde den følgende tid en række hverv — blandt andet som lærer i artilleri ved Krigsskolen og den militære Højskole — indtil han 1857 blev chef for Generalstaben. 

1859 blev han generalmajor og var 1860—68 statsråd og chef for Armédepartementet. Han var derefter chef for 2. Akershusiske Infanteribrigade og kommandant på Akershus, udnævntes til generalløjtnant 1875, generalfelttøjmester og chef for Artilleribrigaden 1879 og tog fra samtlige militære stillinger afsked 1890; 3 år forud var han afskediget som kommandant på Akershus.

Wergeland var en mangesidig militær og i besiddelse af megen videnskabelig dannelse. I årenes løb udfoldede han en betydelig litterær produktion såvel om militære sager som om bygningsspørgsmål, jagt og fiskeri. Særlig interesse viste han småfuglenes fredning, ferskvandsfiskeriernes opkomst og østersavlens fremme.

Harald Nicolai Storm
Generaler fra Norge
Oscar Wergeland (general)

Joseph Frantz Oscar Wergeland (født 17. november 1815 i Kristiansand, Norge, død 19. august 1895 sammesteds) var en norsk militær, søn af Nicolai Wergeland og broder til Henrik Wergeland og Camilla Collett.

Wergeland blev officer 1834, tjenstgjorde i Norske Jægerkorps og i Generalstaben, indtil han fra 1857 af knyttedes til Kristiansandske Brigade, fra 1868 som oberst og 1880 som generalmajor; fra denne stilling tog han
afsked 1894.

Wergeland var en ivrig idrætsmand; i tale og skrift tog han ordet for skiløbs betydning for landforsvaret og for organiserede skiløberafdelinger. Som korttegner præsterede han i sine arbejder over Kristians Amt det bedste, som hidtil var ydet i sit slags i Norge.

Længst vil mindet om ham holde sig i selve Kristiansands omegn, hvis nøgne udseende og golde omgivelser han helt forandrede gennem anlæg af parker, plantning af alleer og regulering af vandløb.

Kilder 
 Oscar Wergeland i Store norske leksikon
 

Oscar
Generaler fra Norge
Nordmænd i 1800-tallet
Personer fra Kristiansand
Salmonsens
Oscar Wergeland

Oscar Wergeland har flere betydninger:

 Oscar Wergeland (general) (1815-1895) – norsk general
 Oscar Wergeland (maler) (1844-1910) – norsk maler
Benoît Assou-Ekotto

Benoît Pierre David Assou-Ekotto (født 24. marts 1984) er en fransk-camerounsk fodboldspiller, der til dagligt spiller for franske Metz. Han har også spillet for det camerounske landshold 

Assou-Ekotto er venstrefodet, hvilket er grunden til at han spillet som venstre forsvarsspiller, men bliver sommetider brugt som venstre midtbanespiller.

Eksterne henvisninger 

Fodboldspillere fra Cameroun
Forsvarsspillere (fodbold)
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Tottenham Hotspur F.C.
Fodboldspillere fra Queens Park Rangers F.C.
Fodboldspillere fra FC Metz
Fodboldspillere fra AS Saint-Étienne
Andrej Nikolajevitj Tupolev

Andrej Nikolajevitj Tupolev (, ; født 10. november 1888 i Pustomasovo nær Kortjeva i Kortjevskoj ujezd, Tver guvernement, død 23. december 1972 i Moskva, Sovjetunionen) var en sovjtisk ingeniør og designer af flyvemaskiner. Tupolev anses som grundlæggeren af Sovjetunionens flyindustri.

Han grundlagde den sovjetiske flyproducent Tupolev den 22. oktober 1922.

Tupolev var leder af det sovjetiske Centrale Institut for Aero- og Hydrodynamik TsAGI () fra 1929 til sin død i 1972, hvor han designede og medvirkede ved designet af mere end 100 fly, hvoraf 78 satte verdensrekorder. Tupolev modtog en lang række priser og hændersbevisninger, og var æresmedlem at Storbritanniens Royal Aeronautical Society og af American Institute of Aeronautics and Astronautics. I Sovjetunionen blev Tupolev hædret ved optagelse i 1953 i Sovjetunionens Videnskabernes Akademi, udnævnelse til generaloberst (1968) og tre gange tildelt Det Socialistiske Arbejdes Helt (1945, 1957, 1972).

Andrej Tupolev og den øvrige ledelse af TsAGI blev i 1937 arresteret og anklaget for sabotage, spionage og støtte til det russiske fascistparti. Mange af Tupolevs kolleger blev henrettet. Tupolev blev fængslet og blev i 1940 idømt 10 års fængsel, men blev imidlertid løsladt i 1941 efter Tysklands invasion af Sovjetunionen for at "udføre vigtigt arbejde for forsvaret". Han blev først fuldt rehabiliteret to år efter Josef Stalins død i 1953.

Noter

Eksterne henvisninger 

Personer fra Tver oblast
Ingeniører fra Rusland
Erhvervsfolk fra Rusland
Ingeniører fra Sovjetunionen